ഹോങ്ടോങ് ഡുക്മ് പൈപ്പിങ് ഫാക്ടറി തുറന്നു മസ്കത്ത്: ഒമാന്ചൈന പങ്കാളിത്തത്തില് നിര്മിച്ച രാജ്യത്തെ ആദ്യ പദ്ധതിയായ ഹോങ്ടോങ് ഡുക്മ് പൈപ്പിങ് ഫാക്ടറി ദുകം പ്രത്യേക സാമ്ബത്തിക മേഖലയുടെ പ്രവര്ത്തനങ്ങള് നിയന്ത്രിക്കുന്നതിെന്റ ചുമതലയുള്ള എന്ജിനീയര് യഹ്യ ബിന് ഖമീസ് അല്സദ്ജിലിയുടെ കാര്മികത്വത്തില് തുറന്നു. ചടങ്ങില് വാന്ഫാങ് ഒമാന് കമ്ബനി സി.ഇ.ഒ സുവെയ്, ഹോങ്ടോങ് ഡുക്മ് പൈപ്പിങ് കമ്ബനിയുടെ എക്സിക്യൂട്ടിവ് മാനേജ്മെന്റ്, വെയ്ഹായ് ഹോങ് ടോങ് പൈപ്പിങ്, സെസാഡ് തുടങ്ങിയവയുടെ പ്രതിനിധികള് പങ്കെടുത്തു. ഫാക്ടറി ദുക്മിലെ ചൈനഒമാനി ഇന്ഡസ്ട്രിയല് പാര്ക്കിലെ ആദ്യ പദ്ധതിയാണ്. ഹൈഡ്രോകാര്ബണ് ദ്രാവകങ്ങളുടെ ശേഖരണത്തിനും കൈമാറ്റത്തിനും ഉപയോഗിക്കുന്ന പ്രത്യേക പൈപ്പുകളും മറ്റുമായിരിക്കും ഇവിടെനിന്ന് നിര്മിക്കുക. 60,000 ചതുരശ്ര മീറ്റര് വിസ്തീര്ണത്തിലാണ് ഫാക്ടറി ഒരുക്കിയിരിക്കുന്നത് പ്രാരംഭ ഘട്ടത്തില് ഫാക്ടറിയുടെ ഉല്പന്നങ്ങള് പ്രാദേശിക വിപണിയിലായിരിക്കും എത്തിക്കുക. പിന്നീട് ഏഷ്യ, ആഫ്രിക്ക, അമേരിക്ക, യൂറോപ്പ് തുടങ്ങിയ അന്തര്ദേശീയ വിപണികളിലേക്ക് വിതരണം ചെയ്യും.